text: Over 4000 løbere klar til stafet
  26 august 2015 kl. 09.32
  Onsdagens DHL-stafet i Aabenraa sender 4145 løbere af sted på Dyreskuepladsen i Aabenraa.
  Normalt løbes der kun DHL-stafet i de store byer i Danmark. Men onsdag aften er Aabenraa og dermed Sønderjylland også på programmet.
  Ambitionen var på forhånd at tiltrække 2000 deltagere. Imidlertid har mere end dobbelt så mange meldt sig til løbet.
  - I alt 4145 har meldt sig til. Vi arbejder med at finpudse tingene helt op til kl. 18.00, hvor de første sendes af sted, fortæller Per Hussmann, der er projektleder, til TV SYD.
  Deltagerne er fordelt på 829 fem-mands-hold. Langt de fleste er løbere (525 stk)
  Omkring 200 frivillige sørger for, at arrangementet hænger sammen. Kl. 18.00 sendes gå-holdene ud på den 5 km lange rute. Bagefter sendes løbe-holdene af sted i grupper a hundrede med et interval på 30 sekunder.
  Lige efter at være kommet i mål siger Bent Thomsen, der løb for Aabenraa Kommune. (Var.. 0.42 min.)
  